《新寮旅主鸡黍乞诗》
明代·陈子升

鸟啼天白响柴门，鸡熟杯清出菜园。谬以著书留老子，真能进食愧王孙。

忘年亦有荣枯纪，无欲休将好丑论。昨夜床头叹梁甫，赠君閒步及朝暾。

作者简介：（1614—1673）明末清初广东南海人，字乔生。陈子壮弟。明诸生。南明永历时任兵科右给事中，广东陷落后，流亡山泽间。工诗善琴。有《中洲草堂遗集》。